સ્ત્રીનો દુપટ્ટો ઓઢીને રાત્રીનાં સમયે હાઈવે પરની બાવળોની ઝાડીમાં સંતાઈ જઈ હાથ બત્તી બતાવી ટ્રકચાલકોને લલચાવી બાવળોની ઝાડીમાં લઈ જઈ લૂંટ કરતા અને ઘણા સમયથી નાસતા ફરતા આરોપીને મહેસાણા પેરોલ ફર્લો સ્કવોડે ઝડપી પાડ્યો હતો. એસપી ચૈતન્ય માંડલીકની સૂચના મુજબ ગુનાઓ અટકાવવા માટે વાહન ચેકીંગની કામગીરી કરતાં મહેસાણા પેરોલ ફર્લો સ્કવોડનાં પીએસઆઈ આઈ.બી.ચૌધરી તેમજ કીરીટકુમાર, નરેન્દ્રસિંહ, ભાનુભાઈ, હરેન્દ્રસિંહ અને મલયભાઈને મળેલી બાતમીનાં આધારે હાઈવે પર શિવાલા સર્કલ પાસેથી સમી તાલુકાનાં રાણીસર ગામનો અને હાલમાં અમદાવાદનાં બાવળા તાલુકાનાં ગાંગડ ગામમાં રહેતાં સિન્ધી ડફેર(ખારી) જમાલ ઉર્ફે સલીમ દાઉદ કરીમને ઝડપી પાડ્યો હતો.